Šindeľná

Šindeľná je potok v dolnom Turci, vo východnej časti okresu Martin. Je to pravostranný prítok Belianskeho potoka, meria 5,9 km a je tokom V. rádu. Preteká územím Národného parku Veľká Fatra, na hornom a strednom toku tečie po hranici národnej prírodnej rezervácie Madačov na ľavom brehu. Nárečová podoba názvu potoka je Šindolná.

Prameň 
Tečie vo Veľkej Fatre, kde pramení v podcelku Lysec juhovýchodne od kóty 1 201,5 m v lokalite Za Lyscom, v nadmorskej výške približne 1 000 m n. m.

Opis toku 
Od prameňa tečie sprvu na juhovýchod, zľava priberá krátky prítok zo západoseverozápadného svahu Malého Lysca (1 297,2 m n. m.) a tečie severojužným smerom dolinou Žitková. Ďalej priberá ľavostranný prítok zo severozápadného svahu Štefanovej (1 305,3 m n. m.), stáča sa najprv na západ, potom na západojuhozápad a preteká dolinou Šindeľná. Postupne priberá niekoľko pravostranných prítokov: prítok (709,4 m n. m.) prameniaci južne od kóty 1 201,5 m, prítok z juhojuhovýchodného úpätia Lysca (1 380,9 m n. m.) a napokon prítok z južného úpätia Lysca. Napokon sa v Belianskej doline vlieva v nadmorskej výške cca 625 m n. m. do Belianskeho potoka.

Potoky na Slovensku
Povodie Turca
Vodné toky vo Veľkej Fatre
Belá-Dulice
Vodné toky v okrese Martin